Screenshot: YouTube

SRPSKA policija pronašla je tijelo za koje se pretpostavlja da je druga žrtva Vladice Rajkovića (28) koji je u subotu u mjestu Vratarnica kod Zaječara oteo trogodišnju djevojčicu, silovao je i brutalno ubio.



Policiji nije dugo trebalo da uhvati monstruma, a otac ubojice, kad je čuo šokantnu vijest, odmah je posumnjao da to nije jedini zločin njegovog sina, piše Blic.



Prije 20-ak dana u selu je nestala i 47-godišnja Dragana Stanković, a kako je Rajković bio njezin susjed i poznanik, policiji nije dugo trebalo da zbroje 'dva i dva'.



Na ponovnom saslušanju Rajković je priznao da je ubio nesretnu Draganu, zamotao ju u deku i bacio u rijeku Timok. Policija je najavila da će uskoro početi s pretraživanjem rijeke.